AARHUS: Det summede fredag af aktivitet i Aarhus og ikke mindst i Musikhusparken og omkring Dokk1. De to steder hvor det store menneskeoptog lørdag aften skal starte og slutte.

Pressefotograf Kim Haugaard fangede en række billeder af de sidste forberedelser med travle mennesker og de særlige installationer, der skal være med til at gøre lørdag aften til en minderig oplevelse og en spektakulær start på kulturhovedstadsåret 2017 i Aarhus.